Dagi tella tuɣalin n wawal “laṣel” deg taggara n waffiren-agi, d ayen i umi semman yinagmayen “amsalas n taggara”. Amedyaz deg umedya-agi, yessemres tawsit-agi n wallus s twuri n uwekked iwakken ad d-ibeggen belli xas ma yella imdanen ur ṭṭifen ara deg wansayen d leɛwayed n lejdud ama d taqbaylit-nsen ama d tutlayt-nsen, simmal ttruḥun seg lwaqet ɣer wayeḍ, seg tsuta ɣer tayeḍ, maca xas akken laṣel-nni n teqbaylit ad yeqqim d laṣel-nsen i lebda anda ma ddan.